Charidotella sexpunctata

Charidotella sexpunctata ya iku salah siji spésiès kumbang kang kalebu kulawarga Chrysomelidae. Asring karan kumbang mas-masan amarga suwiwiné kang gilap warna emas. Kumbang iki asli saka Amérika.
Kumbang iki mangan godhong Ipomoea.Golden tortoise beetle. University of Florida Institute of Food and Agricultural Sciences.

 Wedharan 
Spésiès iki dawané udakara 5-7mm. Warna suwiwiné soklat semu abang kang mèmper emas, kanthi titik-titik cilik warna ireng saéngga asring dijenengi kumbang emas.Barrows, E. M. 1979. Life cycles, mating and color change in tortoise beetles (Coleoptera: Chrysomelidae: Cassidinae). Coleopterists Bulletin 33: 9–16. Werna kumbang iki bisa malih soklat semu abang nalika keganggu, uga nalikané kawinMurray, T. Golden Tortoise Beetle.  Garden Friends and Foes. Washington State University, Whatcom County Extension..

Babon Charidotella sexpunctata sèlèh endhog ing watang lan godhong sisih ngisor saka tuwuhan kang dadi inangé. Banjur netes dadi larva sawusé watara 5-10 dina. Sawusé umur 2-3 minggu, larva banjur malih dadi enthung kang warna soklat lan cringit-cringit eri, sawusé 1-2 minggu banjur malih dadi kumbang diwasa.

Kumbang iki duwé loro subspésiès ya iku, ssp. Bicolor lan ssp. sexpunctataCharidotella sexpunctata (Fabricius, 1781). ITIS.
 Rujukan 

Kategori:Artikel Wiki Mrebawani II kalamangsa 1